Seksualno zlostavljanje u američkoj vojsci
Grupa sadašnjih i bivših članova američke vojske, u kojoj su većinom, ali ne sve žene, podnela tužbu u državi Virdžinija,
Sedamanest sadašnjih ili bivših članova američke vojske, većinom žena, podnelo je zajedničku tužbu optužujući svoje kolege za silovanje i seksualno nasilje. Oni tvrde da su, kada su im ti incidenti prijavljeni, vojni komandanti izbegavali da reaguju, i naređivali im da nastave da služe sa svojim napadačima. Neke od žrtava pojavile su se na konferenciji za novinare u Vašingtonu. kaže da ju je silovao jedan kolega dok je služila u američkoj vojsci u Koreji 2002: U tužbi se navodi da se primenjuju razni oblici seksualnog zlostavljanja – od verbalnog nasilja do grupnog silovanja. Među optuženima su i sekretar za odbranu  i njegov prethodnik,  na osnovu tvrdnji da nisu učinili ništa u vezi sa ovim žalbama. Bivši kapetan marinskog korpusa  kaže da je Pentagon više usredsređen na to da se žene i muškarci navedu da prijave seksualno zlostavljanje, nego što radi na tome da optužene izvede pred lice pravde. Begvati je danas izvršna direktorka Akcione mreže žena u vojnoj službi, grupe za zaštitu ljudskih prava. U tužbi se navodi da su silovanje i seksualni napadi rasprostranjena pojava u američkoj vojsci. kaže da ju je 2005. godine silovao njen nadredjeni, dok je služila u Obalskoj straži. Ona ističe da komandanti nisu ozbiljno shvatili njene tvrdnje, i da su je primorali da radi sa napadačem. Pentagon veruje da 80 odsto žrtava seksualnih napada ne prijavi taj zločin. Na osnovu tih brojki, Akciona mreža žena u vojnoj službi procenjuje da je više od 16.000 pripadnika vojske bilo žrtva seksualnog napada u toku 2009. Na pretresu koji je održan u sredu, sekretar Gejts rekao je članovima američkog Kongresa da Pentagon „apsolutno ne toleriše“ seksualne napade, te da vojska ulaže veće napore da sudski goni odgovorne. Gejts kaže da je Sekretarijat za odbranu proširio svoj tim pravnih branilaca za žrtve seksualnih napada sa 300 na 3.000, te da su ti pravnici stacionirani u svakoj američkoj vojnoj bazi ili pogonu na svetu.